《南游》
宋代·陈深

驱车登远道，白日忽西流。
宇宙惊新梦，山河感旧游。
云迷江令宅，月澹庾公楼。
已已如何奈，长歌去国愁。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。